|  |  |  |  |
| --- | --- | --- | --- |
| |  |  | | --- | --- | | **Dictionar de termeni utili in Internet**  **Antivirus** Program creat pentru a împiedica programele distructive să acceseze sistemul computerului, prin identificarea fişierelor infectate şi prin ştergerea sau curăţarea lor.  **Blog** Un jurnal public online.  **Cameră de chat** Forum de discuţii în timp real unde utilizatorii scriu mesaje ce apar instantaneu pe ecran, unul după celălalt. Mesajele sunt înlocuite cu altele noi după ce sunt scrise, astfel încât doar ultimele mesaje sunt vizibile.  **Descărcare**  Salvarea fişierelor de pe Internet pe computerul personal.  **Firewall** Software sau dispozitiv creat pentru controlul comunicaţiei între reţele sau dintre o reţea şi computerul personal. De exemplu, un firewall poate restricţiona traficul pe baza unor reguli predefinite, specificând că este permisă comunicarea numai între anumite adrese stabilite de administratorul de rețea.  **Forum de discuţii** Un site de discuţii pe Internet, de obicei centrat pe o anumită temă, unde se pot posta mesaje online utilizând formatele specificate de furnizorul acestui serviciu. Unele forumuri de discuţie solicită înregistrare. Unele forumuri conţin o arhivă, pe care o puteţi utiliza pentru a căuta un subiect anume. Unele forumuri sunt moderate, administratorul forumului având dreptul să şteargă sau să editeze orice mesaj postat sau să aplice interdicţii utilizatorilor abuzivi.  **Hacker, cracker** O persoană care pătrunde în sistemul sau reţeaua de informaţii a unei organizaţii sau le foloseşte fără autorizaţie. Notă: termenul „hacker” are două sensuri: se poate referi şi la o persoană pasionată de computere.  **Internaut** Utilizator al internetului.  **Mail; e-mail**  Un mesaj e-mail este un mesaj de poștă electronică, adică un transfer de text, date sau imagini între adrese ale utilizatorilor de computere.  **Mesaj nesolicitat sau spam** Mesajul nesolicitat este un e-mail nedorit, de obicei trimis cu scopuri de marketing direct. Spamul este trimis de cele mai multe ori către un număr mare de destinatari în acelaşi timp.  **Neticheta** Codul bunelor maniere în lumea virtuală.  **Pop-up** O fereastră nouă care se deschide deasupra ferestrei active a programului de navigare pe Internet. Această fereastră nu conţine de obicei propria adresă de Internet, totuşi în unele cazuri poate să o conţină. Ferestrele pop-up se deschid fără acordul utilizatorului şi de obicei conţin reclame.  **Programe periculoase: viruşi, viermi şi troieni**  Programe sau părți de programe create pentru a declanşa evenimente nedorite într-un computer sau într-un sistem de informaţii.  **Protecţia datelor** Un set de reguli care asigură menţinerea confidenţialităţii informaţiilor. Protecția datelor include date confidenţiale, cum ar fi cele personale, şi este menţinută prin politici de securitate informatică sau prin declaraţia de confidenţialitate.  **Saferpedia** [Saferpedia.eu](http://ro.saferpedia.eu/wiki/Pagina_principal%C4%83) este o enciclopedie on-line care include definiţii şi resurse privind siguranţa pe Internet, dezvoltată în cadrul proiectului Sigur.info.  **Securitatea informatică** O politică de securizare a unui sistem informatic, de prevenire a atacurilor asupra informațiilor.  **Server** Un program care distribuie fişiere către computere dintr-o reţea pe baza unor reguli prestabilite. De exemplu, pe Internet, utilizatorii primesc mesajele lor e-mail de la serverul de e-mail al reţelei. Server este cuvântul care desemnează de obicei computerul pe care este localizat programul de server.  **Sistem de operare** Un program software principal care facilitează „comunicarea și colaborarea” între componentele hardware ale computerului şi aplicaţiile software. Sistemul de operare permite computerului să controleze, să supravegheze şi să folosească software-ul instalat. Sisteme de operare cunoscute sunt. Sisteme de operare cunoscute sunt Microsoft®, Windows®, Apple® Mac-OS şi Linux®.  **Vierme** Un program periculos care se poate răspândi independent prin reţelele de informaţie. Viermii se pot răspândi prin e-mail sau prin breşele de securitate a informaţiei din programul de navigare pe Internet sau din sistemul de operare. Chiar dacă utilizatorul nu face nimic, viermii pot accesa computerele neprotejate atunci când computerul este conectat la Internet. Viermii blochează funcţionarea sistemului sau a computerului şi pot răspândi alte programe periculoase.  **Virus** Un program periculos care se răspândeşte prin autocopiere în alte programe. Un virus se poate răspândi prin fişiere, e-mail sau pagini de Internet. Un computer se poate infecta cu un virus când utilizatorul navighează pe Internet sau deschide un ataşament al unui e-mail. Viruşii pot reduce capacitatea de operare a computerului sau sistemului. |  | | http://www.safernet.ro/lectii/html/img/spacer.gif |
|  | |