**Monitoarele LED vor depăşi anul viitor clasicul LCD**

Tehnologia LED a reuşit, în doar un an, să intre în topul vânzărilor, trendul fiind de a depăşi ca vânzări monitoarele LCD, apreciază principalii jucători din industrie. Monitoarele LED sunt de fapt tot LCD, dar tehnologia utilizată îmbunătăţeşte calitatea imaginii şi reduce mult consumul de energie   
„Trecerea la tehnologia LED este inevitabilă. Probabil a­nul viitor vor fi pe primul loc în vânzări“, a declarat pentru SFin Dragoş Salamac, team leader pentru România al BenQ. Anul vi­i­tor, monitoarele de 22 inchi vor de­veni dominante pe piaţă, iar trendul este de a adopta diagonale mai mari, a apreciat acesta. Marii jucători de pe piaţă au adus în România monitoare LED full HD, ba chiar pregătesc timid paşii spre divertismentul 3D.  
Tehnologia LED permite redu­cerea consumului de energie cu 30%, dar şi realizarea de monitoare mai subţiri, care nu ocupă mult loc. Un alt trend important este introduce­rea de soluţii multiple de conectivitate, astfel încât monitorul să fie co­nectat şi la gadgeturi, la telefon sau camera foto/video, dar şi la console de jocuri sau playere. De asemenea, mulţi producători oferă şi tuner TV încorporat, astfel încât utilizatorul să poată urmări şi programele favo­rite. Iar monitoarele sunt mai ieftine în medie decât televizoarele LCD sau LED de dimensiuni similare.  
  
**Tehnologii noi**  
Pe lângă scăderile semnificative de preţ, producătorii de monitoare au introdus anul acesta o mulţime de tehnologii noi, nu doar LED. Ast­fel, piaţa se mută acum spre monitoare wide-screen (16:9) pe care se pot vedea filme şi juca jocuri de ul­ti­mă generaţie. Rezoluţia Full HD şi so­luţiile de conectivitate extinsă sunt incluse în acelaşi preţ. Tele­vi­zoa­rele LED folosesc o sursă supli­men­tară de lumină pentru a oferi imagini mai bune pe ecranele care la bază sunt tot LCD. Din ambele tehnologii au fost eliminate gazele toxice şi componentele care poluea­ză. Monitoarele LCD sunt în conti­nuare prima alegere, mai ales că s-au ieftinit semnificativ. Ca nivel de stres pentru ochi, LED-ul este mai prietenos decât tehnologia LCD pentru utilizator.