**Update pentru Windows 7 impotriva pirateriei**

Update pentru Windows 7 impotriva pirateriei

Microsoft lanseaza un update pentru Windows Activation Technologies, setul de componente de activare si validare prevazute de Windows 7. Denumit Windows Activation Technologies Update pentru Windows 7, acesta este capabil sa detecteze mai bine de 70 de vulnerabilitati de activare cunoscute. In acelasi timp, update-ul detecteaza daca versiunea Windows 7 instalata este autentica si protejeaza mai eficient PC-urile clientilor, asigurand integritatea licentelor acestora.  
  
Odata instalat, update-ul protejeaza sistemele utilizatorilor identificand vulnerabilitati deja cunoscute, care le pot afecta experienta PC. Daca sunt intalnite vulnerabilitati de activare, se va emite o alerta oferind optiuni pentru rezolvarea problemei. Daca utilizatorul nu foloseste o versiune autentica de Windows 7, va fi informat prin intermediul notificarilor ca versiunea care ruleaza pe PC-ul sau nu este autentica, afisand casete de dialog informationale, oferind utilizatorului fie optiunea de a obtine mai multe informatii, fie de a achizitiona o versiune autentica de Windows. Imaginea de fundal se va transforma intr-un ecran negru, in timp ce aplicatiile si shortcut-urile utilizatorului raman neschimbate. Alertele vor continua sub forma unor remindere si un watermark persistent pe desktop.  
  
Spre deosebire de update-urile anterioare, care atentionau utilizatorul in momentul in care o noua versiune era disponibila, cel de acum verifica PC-urile la fiecare 90 de zile pentru noi vulnerabilitati. Astfel, Microsoft isi poate proteja clientii impotriva variatelor amenintari, cautand cele mai noi vulnerabilitati - chiar si cele aparute dupa data de 23 februarie.  
  
Un alt aspect esential este faptul ca update-ul nu va reduce functionalitatea Windows 7. Chiar daca este gasita o vulnerabilitate de activare, utilizatorii au in continuare acces complet la programe si date, aplicatiile vor functiona in mod normal, iar accesul la informatiile personale va ramane neschimbat. In timpul validarii, Windows va descarca cele mai noi "semnaturi" utilizate in identificarea de noi vulnerabilitati de activare. Daca fisierele de baza ale licentei au fost afectate, update-ul are capacitatea de a le restaura, asigurand integritatea copiei Windows a utilizatorului. Desi serverele Microsoft sunt contactate in cazul fiecarei amenintari, informatiile primite de la PC-uri in timpul acestor verificari nu cuprind datele personale ale utilizatorilor.  
  
Update-ul este optional si este valabil pentru toate editiile Windows 7. Acesta va fi disponibil online pe site-ul www.microsoft.com/genuine incepand cu data de 16 februarie si pe Microsoft Download Center incepand cu data de 17 februarie. In cursul acestei luni (februarie 2010), update-ul va fi oferit si prin intermediul Windows Update.  
  
Windows Activation Technologies pentru Windows 7 este o tehnologie construita pe platforma Software Protection Platform (SPP) introdusa odata cu Windows Vista. Aceasta marcheaza evolutia abordarii anti-piraterie a Microsoft, este proiectata sa devina din ce in ce mai inteligenta in timp si protejeaza clientii de cele mai noi amenintari.