A doua generaţie NVIDIA ION oferă netbook-urilor performanţe grafice de 10 ori mai bune şi autonomie de până la 10 ore, graţie tehnologiei NVIDIA Optimus

Acer, ASUS şi Lenovo sunt primii care introduc PC-uri bazate pe ION şi Optimus

****

**CEBIT—HANOVRA, Germania, 2 martie 2010—**NVIDIA a lansat doua generaţie de procesoare grafice NVIDIA® ION™ , ce vor permite obţinerea unor performanţe de 10 ori mai mari în comparaţie cu netbook-urile obişnuite şi vor extinde autonomia netbook-urilor până la 10 ore, datorită utilizării tehnologiei NVIDIA® Optimus™.

A doua generaţie de unităţi de procesare vizuală ION depăşeşte cu mult preformanţele grafice oferite de netbook-urile obişnuite – rulează conţinut HD, indiferent dacă este vorba de filme sau jocuri. Spre deosebire de netbook-urile cu grafică Intel, netbook-urile ION au suficientă putere să redea materiale HD de pe site-uri precum YouTube sau să ruleze jocuri precum World of Warcraft.

Noile netbook-uri ION se bazează pe tehnologia Optimus, care selectează automat placa video potrivită pentru aplicaţiile rulate şi, în funcţie de complexitatea datelor ce urmează a fi procesate, acestea sunt trimise fie către unitatea de procesare vizuală discretă NVIDIA, fie către procesorul grafic integrat Intel. Rezultatul: netbook-uri performante, cu autonomie crescută.

Până la mijlocul anului urmează să fie lansate peste 30 de sisteme care integrează noua generaţie ION, incluzând netbook-uri, desktop-uri de tip small form factor (nettop-uri), sisteme de tip “barebone”, plăci de bază şi plăci separate de tip “add-in cards”.

Acer Aspire One 532G (10 inci) şi ASUS 1201PN (12-inci) vor fi primele netbook-uri motorizate de a doua generaţie ION. ASUS şi Lenovo vor fi primii producători care vor avea PC-uri de tip All-in-one: ASUS EeeTop 2010PNT şi Lenovo C200.