**Clasa a V-a**

**Problema 2 - Tema 100 puncte**

Mirel este elev în clasa a V-a şi este pasionat de matematică. Pentru că profesoara îl consideră un elev foarte deştept i-a dat o temă mai complicată. Profesoara a scris pe o foaie de hârtie n numere naturale şi i-a spus să aleagă, dintre numerele date de ea, pe acelea pentru care produsul lor este maxim. Mirel este însă pasionat de jocurile pe calculator, aşa că doreşte să îşi termine cât mai rapid tema ca să se poată juca. Mirel îşi termină tema mai rapid dacă scrie cât mai puţine numere astfel încât produsul să nu se micşoreze.

**Cerinţă**

Dându-se numărul **n** şi cele **n** numere naturale scrise de către profesoara lui Mirel, ajutaţi-l pe acesta să determine numărul minim de numere care au produsul maxim.

**Date de intrare**

În fişierul text tema.in se va găsi pe prima linie numărul natural **n**, iar pe a 2-a linie cele **n** numere separate prin câte un spaţiu.

**Date de ieşire**

În fişierul text tema.out se va afişa numărul minim de elemente din şir care au produsul maxim.

**Restricţii şi precizări**

* Elemente din şir nu depăşesc 1000.

**Exemplu**

|  |  |  |
| --- | --- | --- |
| **tema.in** | **tema.out** | **Explicaţii** |
| 5  5 7 15 1 9 | 4 | Mirel alege numerele 5,7,15 şi 9. |
| 5  5 17 0 82 12 | 4 | Numerele alese sunt 5,17,82 şi 12. |
| 6  1 92 0 1 1 0 0 | 1 |  |

**Timp maxim de execuţie/test**: 1 secundă

**Memorie totală disponibilă:**  8 Mb din care 4 Mb pentru stivă