
**Platforma Intel Atom Moorestown**

 Cand au lansat procesoarele Atom, cei de la Intel au vizat si noi segmente de piata, ca smartphone-uri, MID-uri si tablet PC-uri. Insa seria Silverthorne, desi avea TDP de doar 0.8 W (in varianta sa cea mai economica), nu putea concura cu CPU-urile ARM la capitolul consum electric. Drept urmare Intel nu a fost adoptat in prea multe dispozitive ultra portabile.

Acum au pregatit noi procesoare, in cadrul platformei Moorestown. Si vorbim despre modele SoC (**S**ystem **o**n a **C**hip), al caror consum a fost optimizat la maxim. Din pacate insa avem de-a face tot cu CPU-uri realizate in vechiul proces tehnologic de 45 nm high-K, motiv pentru care s-ar putea sa nu reuseasca nici de aceasta data se detroneze ARM-urile, in ciuda compatibilitatii x86.

Procesoarele, inca nedezvaluite complet, vor face parte din noua serie Atom Z600, vor include 140 milioane de tranzistori, si vor urca pana la 1.5 GHz pentru smartphone-uri, si 1.9 GHz pentru tablet PC-uri. Si impreuna cu ele, pe aceeasi pastila de siliciu va fi integrat si un GPU, chipset-ul MP20 si un chip de wireless.

Impreuna, pot procesa ceva grafica 3D, pot decoda fisierele video cu rezolutie de maxim 1080p, si pot comunica prin HSDPA (3G), Wi-Fi si WiMAX. Global, Intel se lauda ca a redus consumul in full load de 2-3 ori, la redare audio de 20 de ori, si in idle de 50 de ori. Pana la un minim de 0.1 mW.

GPU-ul se numeste GMA 600, are o frecventa de 400 MHz, si poate suporta display-uri de pana la 1366\*768 pixeli. Iar chipset-ul MP20 poate accesa pana la 1 GB memorie DDR1 la 400 MHz, sau 2 GB DDR2 la 800 MHz, in format low power bineinteles. Intre cele mai importante tehnologii suportate de noua platforma Moorestown amintim Burst Performance, Hyper-Threading si Smart Idle.

Pe hartie cel putin noile Atom-uri suna foarte bine. Asteptam cu nerabdare specificatiile procesoarelor, teoretic disponibile deja, si cateva impresii si teste obiective. Sa vedem daca Intel are sanse sa apara in smartphone-uri, sau va trebui sa treaca la 32 nm. LG intentiona sa adopte aceasta platforma in terminalul GW990, insa intre timp si-au anulat planurile.