**Povestea lui Moş Crăciun**

**Personaje:**

* Povestitorul – Edi Mihailescu
* Lăcomie - Maria
* Trufie – Alex Ivan
* Lene - Alexandra
* Bunătate - Lavinia
* Moş Crăciun - Daniel
* Spiriduş 1 – Robert Gherasim
* Spiriduş 2 - Raoul
* Spiriduş 3 - Flavius
* Spiriduş 4 - Bianca
* Spiriduş 5 – Alex Barbacaru
* Spiriduş 6 - Edoardo
* Spiriduş 7 - Andrada
* Spiriduş 8 – Robert Pintilie
* Printul – Ciprian Gantu

**Precizare:** personajele au fost trase la sorti – nu reprezinta o caracterizare a dragalasului de actor.

**Povestitorul:** În ţinuturile de la miazănoapte, demult, trăia un prinţ mândru şi bogat, care avea patru feciori: Lăcomie îl chema pe cel mare, pe al doilea Trufie, pe al treilea îl chema Lene şi pe cel mai mic dintre ei, Bunătate*.*

*(Personajele intră în scenă în ordinea prezentării, apoi se autocaracterizează)*

**Lăcomie:** Eu sunt lacom la mâncare încă din pruncie!

**Trufie:** Eu am o privire mândră, semeaţă şi sfidătoare încă de la naştere!

**Lene:** Eu sunt atât de leneş că nici laptele de la sânul mamei nu am fost vrednic să-l sug!

**Bunătate:** Eu am o duioşie în priviri şi o figură senină, încât prinţul nu a stat pe gânduri când mi-a ales numele.

**Povestitorul:** Anii au trecut pe nesimţite şi mama copiilor a murit. Îndurerat şi îmbătânit, prinţul,îi chemă la el pe cei patru feciori şi le zise:

(*Intră în scenă prinţul )*

**Prinţul:** Feţii mei, moartea mamei voastre m-a îndurerat peste măsură. Sunt slăbit şi bătrân şi înainte să închid ochii trebuie să-mi împart averea.Vreau ca cel mai vrednic dintre voi să moştenească totul. Aşa că plecaţi şi întoaceţi-vă peste un an să-mi spuneţi ce faptă de seamă aţi săvârşit, care să merite averea mea.

**Lăcomie:** Am plecat.

**Trufie:** Şi eu mă grăbesc la drum.

**Lene:** Aici, acasă, e bine: pun-te masă, scoal-te masă. N-am trebuinţă să mân pe drumuri necunoscute şi să mă obosesc. N-am nevoie de avere; numai lucru de-a gata. S-o găsi şi pentru mine un blid cu mâncare!

*(Prinţul oftează şi îl lasă în pace, iar Lene se aşează pe un scaun şi se întinde )*

**Bunătate:** Nici eu nu aş porni tăicuţă de acasă, că unde este mai bine ca aici ! Dar voinţa ta este poruncă pentru mine *!....( iese şi Bunătate şi intră povestitorul )*

**Povestitorul:** Trecu anul repede ca clipele în zbor şi iată că flăcăii se întorc să dea socoteală prinţului de faptele lor.

**Lăcomie:** Dragă tăicuţă, pretutindeni pe unde am trecut am căutat să smulg oamenilor cât mai mult, ca   
să-ţi rotunjesc averea, că şi aşa va fi toată a mea. Dar ce crezi, oamenii m-au gonit şi m-au huiduit. M-am întors deci cu mâna goală*! ( zise Lăcomie arătâd mâinile goale prinţului )*

**Prinţul:** Să ştii Lăcomie, că ai făcut rău cerând fără să dai nimic în schimb. De aceea socotesc că nu eşti vrednic de averea mea!

**Trufie** *(zâmbind)*: Am trecut pretutindeni fără să privesc în jos sau în ochii oamenilor şi m-am socotit mai presus de ei. I-am umilit şi i-am sfidat,ca un adevărat rege .Merit deci moştenirea ta!

**Prinţul *(****cu durere în glas):* Nicidecum. Pe oameni trebuie să-i respecţi şi să-i iubeşti, socotindu-te egalul lor. Nici tu nu meriţi averea mea!

**Lenea** *(moţăia pe scaun, se întinse)*: Atunci, tăicuţă, dă-mi mie averea ta. Eu nu m-am lăcomit şi nici trufaş n-am fost cu nimeni. Nu m-am mişcat de la locul meu!

**Prinţul:** Să ştii, Lene, că nimic nu vine de-a gata, ci totul se câştigă prin muncă!

**Bunătate:** Tăicuţă dragă, eu, cum ţi-am spus, n-am nevoie de nicio avere si nicinu o merit. Fapta mea este cu totul neînsemnată!

**Prinţul:** S-o auzim!

**Bunătate:** Păi când am plecat de aici, am ajuns la casa unui moşneag, care făurea jucării. Am intrat în slujba lui şi am învăţat să fac jucării. La plecare mi-a dăruit un sac cu jucării, ca să-l aduc să mă poţi crede. Pe drum, însă am întâlnit mulţi copii şi le-am dăruit lor jucăriile. Bucuria din ochii lor m-a răsplătit într-atât că nu mai am nevoie de nici o avere!

**Prinţul:** Tu eşti fiul meu cel vrednic, Bunătate. Ai dovedit că nu eşti lacom, nici trufaş şi că îţi place să munceşti. Meseria e brăţara de aur! Te-ai dovedit bun şi milostiv. Tu meriţi toată averea mea!

*(feciorii îngenunchează, prinţul îşi dă jos coroana şi o aşează pe capul fiului mai mic, Bunătate, apoi*

*iese)*

**Povestitorul:** Curând prinţul se stinse. Bunătate îi chemă pe fraţii săi şi le zise:

**Bunătate:** Acum după ce l-am coborât pe tăicuţa în groapă ce vom face?

**Lăcomie:** Tu hotărăşti, eşti moştenitorul averii!

**Bunătate***:* Vom împărţi averea în 4 părţi egale, aşa cum se cuvine. Şi vom stăpâni toţi asupra acestui ţinut.

*( Lăcomie şi Trufie se retrag puţin şi şuşotesc ceva împreună cu Lene apoi se întorc rostind aspru )*

**Lăcomie***:* Am hotărât!

**Trufie:** Pleacă! Noi vom stăpâni averea! Avem trei părţi şi tu doar una!

**Bunătate:** Să stăpâniţi sănătoşi! Eu plec şi vă las cu bine!

**Povestitorul:** Bunătate părăsi castelul şi se îndreptă spre casa bătrânului făuritor de jucării.

*( cei trei rămân râzând în gura mare şi arătând cu degetul spre Bunătate care pleca, apoi ies cu hohote de râs şi intră în scenă moşneagul cu un sac de jucării )*

**Lenea:** Tare greu mă mai descurc şi mare nevoie am de un ajutor. Pe unde o fi Bunătate?

**Bunătate:** Dacă mă primeşti, sunt aici să te ajut în continuare!

**Moşul:** Mare bucurie-mi faci, fiule *(se îmbrăţişează )*. Văd că ţi-ai pus hainele de lucru. Dă-i bătaie! Avem atâtea de făcut! (*aranjează în sac jucării şi pachete* ). Eu sunt bătrân şi slăbit, las în mâinile tale sarcina de a bucura sufletele copiilor cu aceste minunate jucării.

**Bunătate:** Cum mă voi descurca?

**Moşul:** Sania mea fermecată şi renii îţi vor fi sprijin în călătorie, iar spiriduşii ( *face un semn cu mâna şi spiriduşii intră având fiecare o jucărie pe care le aşează lângă sac*) te vor ajuta cu jucăriile. Bun venit spiriduşelor şi spiriduşilor! Noi mergem să ne odihnim niţel, lăsăm totul în seama voastră. (*moşul şi Bunătate se retrag* )

**Spiriduş 1:** Cred că moşul abia aşteaptă să plece.Va merge ca în fiecare an, la toţi copiii?

**Spiriduş 2:** Ei la toţi copiii! La o ..... mică parte!

**Spiriduş 3:** Cum la o mică parte? Păi eu am făcut lista cu toţi copiii şi am pregătit pentru fiecare jucăria visată!

**Spiriduş 4:** Sper că nu ai greşit lista ca şi anul trecut! Vă mai amintiţi? Ai trimis unei fetiţe o păpuşă dolofană şi ea dorea o păpuşă Barbie!

**Spiriduş 3:** Nu a fost vina mea, producătorul lui Barbie a trimis marfa prea târziu. O să primească păpuşa anul acesta!

**Spiriduş 5:** Fetiţa aceea trebuia să se mulţumească cu ce a primit! Să nu îi mai trimitem nimic! Copii răi şi nerecunoscători!

**Spiriduş 6:** Aşa e! Şi eu cred că moşul nu ar trebui să meargă pe la toţi copiii!

**Spiriduş 7:** Nu se poate! După atâtea mii de ani să se schimbe obiceiul?

**Spiriduş 8:** Da! Copii răi şi neascultători, de ce să merite jucării?

**Spiriduş 1:** Nu e adevărat! Nu există copii răi!Toţi copiii sunt buni!

**Spiriduş 2:** Şi atunci, dacă-i aşa, de ce se comportă urât? De ce distrug jucăriile?

**Spiriduş 3:** Din curiozitate! Vor să le afle secretul. Cine strică acum o jucărie măşinuţă, când se va face mare va construi o maşină adevărată!

**Spiriduş 5:** Dar cu învăţatul cum e ? Unii copii învaţă şi alţii nu .De ce nu învaţă toţi?

**Spiriduş 4:** Toţi învaţă după puterile lor,numai că unii sunt mai puţin îndemânatici şi se descurcă maiiii... mai încet cu cartea. Dar fiecare copil are partea lui bună!

**Spiriduş 6:** Măi să fie, mi-aţi înduioşat inima!

**Spiriduş 7:** Nu vom tăia pe nimeni de pe listă! Moşul e cel care hotărăşte!

**Spiriduş 8:** M-aţi convins şi pe mine! Toţi copii sunt buni şi merită câte o jucărie. Anul acesta! Că dacă mă mai supără vreunul, la anul îl şterg de pe listă şi gata!

*( intră în scenă moşul şi Bunătate în straie de Moş Crăciun)*

**Bunătate:** Hai fraţilor, că se face târziu şi copii îl aşteaptă pe Moş Crăciun !

**Spiriduş 1:** Pachetele sunt aranjate şi sania pregătită de drum!

**Moşul** (*către Bunătate* ): Dragul meu e timpul să-ţi urez drum bun! Sunt convins că vei face treabă bună!

**Bunătate**: Dorinţa ta, e poruncă pentru mine! (*se îmbrăţişează şi Bunătate ia sacul şi pleacă)*

**Spiriduşii:** Drum buuuuun!

**Povestitorul:** Aşa cum aţi înţeles, Bunătate a devenit Moş Crăciun şi cutreieră lumea cu alaiul său nemaivăzut, cu clinchete de clopoţei la sania fermecată. Aşteptaţi-l!